**Bruk av kammerflagg på Kongsberg JFF sin riflebane.**

For å øke sikkerheten ved KJFF sin riflebane så vil vi fra 2021 innføre obligatorisk bruk av kammerflagg på boltrifler og halvautomatiske rifler. Kombivåpen, drillinger og delbare våpen vil følge egne regler.

**Ved ankomst banen:**

Skytter skal ved pakking av boltrifler og halvautomatiske rifler for transport montere kammerflagg slik at dette sitter i når våpen pakkes ut på skytebanen. Enten dette gjøres på standplass eller i venterom. Delbare våpen skal bruke kammerflagg hvis de er montert ved ankomst banen, montering på banen skal skje på standplass med pipe mot skiver hele tiden. Kombivåpen og drillinger skal være knekt inntil man får beskjed om å lade på standplass.

**På standplass:**

Kammerflagg skal sitte i inntil skytter får beskjed om å lade opp våpen. Når skytter er ferdig med skytingen monteres kammerflagg igjen mens våpen ligger i skiveretning og skytter ber om kontroll (visitering av våpen). Delbare våpen skal bruke kammerflagg etter at det er skutt ferdig slik at kontroll kan skje.

Når kontroll er utført kan skytter ta med våpen for ned pakking for transport med kammerflagg i eller demontere delbare våpen. Kombivåpen og drillinger skal pakkes ned på standplass etter kontroll.

**Ved avreise:**

Kammer lagg skal sitte i våpen når du forlater skytebanen. Delbare våpen, kombivåpen og drillinger skal være nedpakket etter kontrollen på standplass til skytteren forlater skytebanen.

KJFF anbefaler at kammerflagg sitter i til man foretar våpen puss hjemme. KJFF anbefaler også at kammerflagget sitter i våpen når det er låst inn i våpenskapet slik at det er klart til ned pakking når man tar det ut igjen.

Håper for forståelse for denne endringen og at alle bidrar til å gjøre våpen handteringen så sikker som mulig.

Kongsberg JFF

Roger Reinslo og Richard Ekra